als_Latn dik_Latn sag_Latn
Vetëm disa ditë para zhvillimit të panairit CES 2015, Acer ka bërë publike pajisjet e saj të reja. Këtë radhë kompania prezantoi dy monitorë të rinj për kompjuter, të krijuar posaçërisht për lojëra. Secili monitor përmban një teknologji të re për të shfaqur pamjet më të mira të lojtarëve. Të dy janë 27 inç dhe kanë rezolucion 2560×1440 pikselë, XB270HU është monitori i parë për lojëra që përdor rezolucionin IPS dhe ofron pamje me kënd 178 gradë, ndërsa XG270HU ofron ekran me anësore shumë të holla.
Ata kanë edhe teknologjinë G-Sync të Nvidia-së, e cila ofron stabilitet më të mirë të imazheve dhe normë të rifreskimit 144Hz në sinkronizim me videot. Megjithatë, kompjuteri juaj duhet të mbajë të paktën një kartë grafike Nvidia GeForce GTX 650Ti.
XB270HU, i shfaqur më sipër, është monitori i parë me teknologjinë G-Sync që merr avantazh nga teknologjia IPS, e cila ofron pamje me kënd më të gjerë se normalja. Kjo teknologji i jep monitorit pamjen me kënd 178 gradë me imazhe të qarta, të sakta, me një normë të lartë rifreskimi.
Pastaj është monitori XG270HU, me anësore super të holla. Ky model vjen me lidhjet për HDMI 2.0, DVI dhe DisplayPort 1.2. Të dy monitorët e Acer-it do të dalin në treg në mars të 2015-ës, ndërsa çmimi nuk është bërë i ditur akoma.
(Herë të lexuara: 269)
als_Latn als_Latn als_Latn als_Latn als_Latn